  ร้านอาฉั่งลูกชิ้นปลาเป็นอีกร้านก๋วยเตี๋ยวรสชาติเยี่ยมในระแวกท่าดินแดงฝั่งธนบุรี เป็นร้านหนึ่งคูหาอยู่เยื้องกับซอยท่าดินแดงซอยแปด เกี๊ยวปลาตัวขนาดกำลังดีรสชาติเยี่ยม ลูกชิ้นก็เนื้อเด้งดีไม่มีกลิ่นคาวมากวนแม้แต่น้อย เส้นบะหมี่ก็ลวกมาสะเด็ดน้ำแห้งๆกำลังดี ทานเปล่าๆไม่ต้องปรุงออกเค็มนิดๆก็ยังอร่อย วันนี้บอกให้ใส่เส้นมาให้แค่ครึ่งก้อนแต่เพิ่มกากหมูมาให้แค่นี้ก็ฟินแล้ว